

 G R A D S K O V I J E Ć E P R I J E D L O G

KLASA: 340-01/19-01/02

URBROJ: 2186/18-02/1-20-59

Ludbreg, 17. srpnja 2020. god.

Na temelju članka 109. Zakona o prostornom uređenju (Narodne novine broj 153/13 65/17, 114/18, 39/19, 98/19) i članka 33. Statuta Grada Ludbrega (Službeni vjesnik Varaždinske županije broj 23/09 i 17/13, 40/13 – pročišćeni tekst, 12/18, 55/18 - pročišćeni tekst) te Odluke o izradi II. izmjena i dopuna Urbanističkog plana uređenja Ludbreg (Službeni vjesnik Varaždinske županije broj 13/20), Gradsko vijeće Grada Ludbrega na 22. sjednici održanoj 17. srpnja 2020. godine donijelo je

**Odluku o donošenju II. izmjena i dopuna Urbanističkog plana uređenja „Gospodarske zone Sjever“ u Ludbregu**

**I. IZREKA O DONOŠENJU PLANA**

**Članak 1.**

(1) Donose se II. izmjene i dopune Urbanističkog plana uređenja „Gospodarske zone Sjever“ u Ludbregu (u daljnjem tekstu Izmjena i dopuna Plana), izrađene od tvrtke „URBING“ d.o.o. iz Zagreba, broj elaborata A-720-3/2019.

(2) Ovom Odlukom mijenjaju se i dopunjuju dijelovi Urbanističkog plana uređenja gospodarske zone sjever U Ludbregu (Službeni vjesnik Varaždinske županije broj 48/15, 83/18).

(3) Sastavni dio ove Odluke je elaborat „II.izmjene i dopune Urbanističkog plana uređenja „Gospodarske zone sjever“ u Ludbregu” koji se sastoji od tekstualnog i grafičkog dijela. Tekstualni dio Izmjena i dopuna Plana se sastoji od odredbi za provedbu plana i obrazloženja.

**II. ODREDBE ZA PROVEDBU IZMJENA I DOPUNA PLANA**

**Članak 2.**

**U Članaku 2. stavak (2)** mijenja se broj Službenog vjesnika Varaždinske županije i glasi: „13/20“

**Članak 3.**

**Članak 4. mijenja se i glasi:**

„U sljedećem tabelarnom prikazu iskazane su površine pojedinih namjena:

|  |  |  |
| --- | --- | --- |
| NAMJENA POVRŠINA | (ha) | % |
| Proizvodno-poslovna namjena -  **I** | 12,78 | 82,45 |
| Zaštitne zelene površine - **Z** | 0,63 | 4,07 |
| Infrastrukturna namjena - **IS*** Prometni koridori
* Trafostanica TS
 | 2,09 | 13,48 |
| SVEUKUPNO | 15,50 | 100 |

**Članak 4.**

**U Članku 7.** broj „1“ se briše i zamijenjuje brojem „10“

**Članak 5.**

**U Članku 10. briše se tekst: „**'(članak 3. stavak (1) točka 3. Zakona o prostornom uređenju - »Narodne novine«, broj 153/13)“

**Članak 6.**

**U članku 11. stavak (1), točka 1. briše se broj** „3000“ **i zamijenjuje brojem** „8000“

**Članak 7.**

**U Članku 21. stavak (4) briše se tekst:** „(»Narodne novine«, broj 35/94, 55/94 i 142/03).“

**Članak 8.**

**U Članku 31. iza riječi** „raskrižja“ **dodaje se tekst:** **„**koje čini ulaz u „Gospodarsku zonu Sjever“

**Članak 9.**

**Članak 33. mijenja se i glasi:**

„(1) Mreža prometnica u zoni je prikazana na kartografskom prikazu br. 2. PROMETNA, ULIČNA I KOMUNALNA INFRASTRUKTURNA MREŽA, u mj 1:2000, s karakterističnim poprečnim profilom A-A.

(2) ~~I~~nterna prometnica je prikazana na kartografskom prikazu br. 4. UVJETI GRAĐENJA.“

**Članak 10.**

**U Članku 35. brišu se stavak (2) i (3), a stavak (4) postaje stavak (2).**

**Članak 11.**

**U Članku 36. stavak (1) iza riječi** 'prethodnog članka' **tekst:** 'treba smjestiti planiranu zajedničku komunalnu infrastrukturu' **zamjenjuju se tekstom** 'smještena je zajednička komunalna infrastruktura' .

**Članak 12.**

**U Članku 41. briše se tekst: „**(»Narodne novine«, broj 73/08, 90/11, 80/13, 71/14, 72/17)“; „(»Narodne novine«, broj 131/12, 92/15)“ i „(»Narodne novine«, broj 114/10 i 29/13)“

**Članak 13.**

1. **U Članku 43. u stavku (2) iza riječi** 'zone' **tekst** 'će se priključiti' **zamjenjuju se tekstomk** 'priključena je'.
2. **U Članku 43. stavak (3) se briše**.

**Članak 14.**

1. **U Članku 45. u stavku (3) briše se riječ: „**predviđenu“
2. **U Članku 45. u stavku (4) tekst:** 'Idejnim projektom za lokacijsku dozvolu, odnosno glavnim za građevinsku' **se zamjenjuju tekstom:** 'Projektnom dokumentacijom'

**Članak 15.**

1. **U Članku 48. u stavku (3) tekst:** 'planira se izgradnja nove trafostanice' **se zamjenjuju tekstom:**

'izgrađena je trafostanica'.

1. **U Članku 48. stavak (4) se mijenja i glasi:**

„Trafostanica se interpolirala na postojeći kabel po sistemu ulaz – izlaz sa dva kabela XHE 49-A, 3x(1x150)mm2 u dužini 500 m. Mjesto interpolacije bi bilo na rubu zone na mjestu gdje kabel presijeca obilaznicu.“

**Članak 16.**

**Članak 49. mijenja se i glasi:**

„Elektroinstalacije je potrebno uskladiti s ostalim podzemnim instalacijama.“

**Članak 17.**

**U Članku 50. brišu se stavak (1) i stavak (2), a stavak (3) postaje stavak (1).**

**Članak 18.**

**Članak 53. mijenja se i glasi:**

„(1) Unutar građevnih čestica proizvodno-poslovne namjene moguća je gradnja malih elektrana (manjih energetskih građevina) planirane električne snage do 10 MW koja koristi energiju sunca.

(2) Pločaste instalacije sustava moguće je postaviti na krovove svih građevina u zoni na način da prate nagib krovne plohe, odnosno kod ravnog krova na način da ne narušavaju liniju vijenca građevine.

(3) Solarni kolektori za zagrijavanje (za vlastite potrebe) i/ili fotonaponski paneli za proizvodnju električne energije (za vlastite potrebe i eventualno dijelom za predaju u elektroenergetsku mrežu) snage do 30 kW mogu se smještati na slijedeći način:

- na krovovima i pročeljima građevina svih namjena,

- na terenu i na stupovima građevinskih čestica proizvodno-poslovne namjene,

- na nadstrešnicama parkirališnih površina.

(4) Povezivanje građevina iz stavka 1. ovoga članka u elektroenergetski sustav države moguć je uz suglasnost nadležne pravne osobe i uz suglasnost upravnog tijela Grada Ludbrega.“

**Članak 19.**

**U Članku 55. stavak (1) mijenja se i glasi:**

**„**(1) Gospodarska zona Sjever opskrbljuje se vodom iz vodoopskrbnog cjevovoda (ND 200) koji prolazi sjevernim dijelom zone. Kod pristupnog raskrižja u zonu u cjevovod ND 200 ugrađena je vodna komora za priključenje zone. Za vodoopskrbu u industriji treba uzeti specifičnu potrošnju vode 0,5l/sek/ha, a za protupožarnu zaštitu treba uzeti količinu q=10 l/sek.“

**Članak 20.**

**Članak 56. mijenja se i glasi:**

**„**(1) Najmanji profil vodoopskrbnog cjevovoda na koji se priključuje hidrantiznosi ND100 mm.

(2) Na cjevovodu u zoni izvedeni su protupožarni nadzemni hidranti u razmacima manjim od 150 m.“

**Članak 21.**

**U Članku 58. u stavku 1. tekst:** 'će se izvesti' se **zamjenjuju tekstom:** 'izveden je'.

**Članak 22.**

**U Članku 59. stavak (6) briše se tekst: „**NN broj 80/13, 43/14, 27/15, 3/16)“

**Članak 23.**

**U Članku 60. stavak (2) briše se tekst: „**(»Narodne novine«, broj 80/13, 43/14, 27/15, 3/16)“

**Članak 24.**

**U Članku 63. stavak (3) se briše, stavak (4) postaje stavak (3) a stavak (5) postaje stavak (4)**.

**Članak 25.**

**U Članku 71. stavak (1) briše se tekst: „**(»Narodne novine«, broj 145/04).“

**Članak 26.**

**U Članku 73. stavak (2) se briše, stavak (3) postaje stavak (2) a stavak (4) postaje stavak (3)**.

**Članak 27.**

**U Članak 74. mijenja se i glasi:**

'Procjenom ugroženosti stanovništva, materijalnih i kulturnih dobara i okoliša Grada Ludbrega (Službeni vjesnik Varaždinske županije broj 06/15), nisu određene mjere sklanjanja stanovništva tako da se ovim Planom ne određuju lokacije za smještaj skloništa.'

**Članak 28.**

**U Članku 77. briše se tekst: „**(»Narodne novine«, broj 80/13, 43/14, 27/15, 3/16)“

**Članak 29.**

**U Članku 81. dodaje se stavak (9) koji glasi:**

‘Kod izgradnje plinovoda osigurati propisane sigurnosne udaljenosti, predvidjeti blokiranje pojedinih sekcija plinovoda zapornim tijelima, glavne zaporne plinske organe na kućnim priključcima izvesti izvan građevine.’

**Članak 30.**

**Članak 83. mijenja se i glasi:**

„(1). S obzirom na rješenje opremanja zone infrastrukturom, istočni dio je moguće staviti u funkciju prije realizacije zapadnog dijela zone.

(2 Unutar obuhvata raskrsnica ulaza u zonu s državne ceste DC2, izgrađena je interna prometnica s odvodnjom , kolektor odvodnje otpadnih voda, vodovodna, električna i plinska mreža.“

**Članak 31.**

**Članak 85. mijenja se i glasi:**

„S obzirom na to da je zona većim dijelom neizgrađena, u obuhvatu plana predviđena je nova izgradnja. Kad zona bude dijelom izgrađena, koliko to uvjeti na parceli budu dozvoljavali moguće su dogradnje, nadogradnje, nove izgradnje, a i rušenja u skladu s uvjetima iz ovih Odredbi.“

**III. POPIS KARTOGRAFSKIH PRIKAZA**

**Članak 32.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Grafički dio plana obuhvaća sljedeće kartografske prikaze u mjerilu 1:2000:

|  |  |  |
| --- | --- | --- |
| 1. | KORIŠTENJE I NAMJENA POVRŠINA |  |
| 2.1. | PROMETNA I ULIČNA MREŽA I KOMUNALNA INFRASTRUKTURNA MREŽA |  |
| 3. | UVJETI KORIŠTENJA, UREĐENJA I ZAŠTITE PROSTORA |  |
| 4. | NAČIN I UVJETI GRADNJE |  |

 |
| **IV. ZAVRŠNE ODREDBE****Članak 33.**1. Elaborat Plana izrađen je u 6 (šest) istovjetnih izvornika, od kojih se jedan čuva u: Uredu Gradskog vijeća i gradonačelnika te jedan u Jedinstvenom upravnom odjelu - Odsjeku za prostorno uređenje, komunalne djelatnosti i imovinu, gdje se čuva i elektronički zapis na CD-u.
 |

1. U roku od 15 dana od dana objave ove Odluke u „Službenom vijesniku Varaždinske županije“ jedan primjerak izvornika Plana dostavit će se Ministarstvu graditeljstva i prostornog uređenja, te po jedan primjerak Zavodu za prostorno uređenje Varaždinske županije i nadležnom Uredu za izdavanje akata u Ludbregu.

**Članak 34**

1. Danom stupanja na snagu ove Odluke, prestaju važiti svi kartografski dijelovi elaborata: „Izmjene i dopune Urbanističkog plana uređenja „Gospodarske zone Sjever“ u Ludbregu“ iz Odluke o donošenju Izmjene i dopune Urbanističkog plana uređenja „Gospodarske zone Sjever“ u Ludbregu (Službenom vijesniku Varaždinske županije broj 83/18).
2. Postupci započeti po odredbama Odluke o donošenju Izmjene i dopune Urbanističkog plana uređenja „Gospodarske zone Sjever“ u Ludbregu (Službenom vijesniku Varaždinske županije 48/15).do stupanja na snagu ove Odluke, dovršit će se po odredbama Odluke o donošenju Izmjene i dopune Urbanističkog plana uređenja „Gospodarske zone Sjever“ u Ludbregu (Službenom vijesniku Varaždinske županije broj 83/18).ukoliko su povoljnije po stranku, te ukoliko nisu u suprotnosti sa Zakonom i posebnim propisima.

**Članak 35.**

Ova Odluka o donošenju II. izmjena i dopuna Urbanističkog plana uređenja „Gospodarske zone Sjever“ u Ludbregu stupa na snagu osmoga dana od dana objave u Službenom vjesniku Varaždinske županije“.

**Članak 36.**

1. Sukladno odredbi članka 113. st. 3. Zakona o prostornom uređenju (NN 153/13, 65/17 i 114/18) zadužuje se nadležno upravno tijelo Grada da za slijedeću sjednicu Gradskog vijeća pripremi pročišćeni tekst Odluke o donošenju s Odredbama za provedbu Gospodarske zone sjever u Ludbregu.

**Predsjednik Gradskog vijeća**

 Antun Šimić